الإدعاء
- صورة منتشرة بشكل كبير جدًا لطفل بينقذ ثعلب وقع في بئر عميقة، باعتبار إن الطفل مصري والواقعة حدثت في مصر.
– الكلام ده غير صحيح. الطفل ده يمني واسمه طارق أمين محمد سقاف، من مديرية الحد يافع في اليمن.✅✅
– في مقطع فيديو للطفل البطل وهو بيحاول ينقذ الثعلب اللي وقع في البئر، لكن للأسف في اللحظة الأخيرة الثعلب بيقع مرة ثانية ويبدو أنه توفى. في قلب الفيديو ناس بيتكلموا وواضح من لهجتهم جدًا إنهم مش مصريين وإنهم يمنيين.
– بعد انتشار مقطع الفيديو ناس بدأت تنسبه لنفسها أو تقول إنه حصل عندها، فالطفل ظهر مرة تانية بنفس الملابس وعند نفس البئر وكان في أشخاص بتسأله عن اسمه فقال إن اسمه “طارق أمين محمد سقاف”، وإنه من قرية الحضارم من يافع الحد (وهي مديرية في اليمن).